Žydų žudynių ir palaidojimo vieta Katkiškės kaime
aukštis x plotis – 18,2 x 24,1 cm (2019 m.) black-and-white photography photograph
Nespalvota, dokumentinė, horizontalaus formato, lygiais kraštais, blizgus paviršius. Žydų genocido aukų pagerbimo ceremonija žydų nužudymo ir užkasimo vietoje Lazdijų r. sav., Lazdijų sen., Katkiškės kaime (u. k. 11008): iš kairės į dešinę 4 Lazdijų r. sav. atstovai, Josifas Levinsonas (5-as iš kairės, pirmas į dešinę nuo akmens), J. Berznickas ir Š. Berznickas su žmonomis, pučiamųjų orkestrėlis. Ant akmens pritvirtinta memorialinė lenta su užrašu lietuvių kalba: ŠIOJE VIETOJE / 1941.XI.3. HITLERINIAI / OKUPANTAI IR BURŽUAZINIAI / NACIONALISTAI NUŽUDĖ / 1535 LAZDIJŲ APSKRITIES / GYVENTOJUS – VYRUS, / MOTERIS IR VAIKUS. Nuotrauka daryta 1989 metais lapkričio 3 dieną. Pirmomis karo dienomis Lazdijuose ir apskrities valsčiuose įsisteigę laikinieji komitetai organizavo vietos civilinę administraciją, pagalbinę policiją ir svarstė „žydų klausimą“. Masiniai žydų suėmimai prasidėjo rugpjūtį. Rugsėjo 1 d. į šalia Lazdijų, Katkiškės kaime, įsteigtą getą suvaryti Lazdijų miesto ir valsčiaus žydai. Geto teritorija aptverta, saugota, kaliniai varyti į darbus. Katkiškės gete nebuvo tik Leipalingio žydų. Jie iš pradžių kelioms dienoms uždaryti miestelio sinagogoje, o rugsėjo 11 d. nužudyti už miestelio katalikų kapinių. Katkiškės akcija planuota spalio mėn. pabaigoje, bet savaitei nukelta. Galiausiai lapkričio 3-iąją gausios vietos žydų bendruomenės nebeliko. Ekshumacija po karo parodė, kad būta mažiausiai 1503 aukų, dauguma jų – Lazdijų miesto žydai. Lavonai apkasti keliomis eilėmis, be viršutinių drabužių, avalynės. Išsigelbėti pavyko vos keliems Lazdijų žydams. (pagal Valentino Brandišausko „Lazdijų apskrities žydų likimas nacistinės okupacijos metais: nuo teisių apribojimo iki žūties“, http://genocid.lt/centras/lt/664/a/, žiūrėta 2019-10-23).
aukštis x plotis – 18,2 x 24,1 cm (2019 m.) nespalvotoji fotografija fotografija